SomDev
ప్రొఫెషనల్‌ టెన్నిన్‌కు సోమ్‌దేవ్‌ రిటైర్మెంట్‌
న్యూఢిల్లీ: భారత టెన్నిస్‌ క్రీడాకారుడు సోమ్‌దేవ్‌ దేవ్‌ వర్మన్‌ ప్రొఫెషనల్‌ టెన్నిస్‌కు రిటైర్మెంట్‌ ప్రకటించాడు.దశాబ్ద కాలం నుంచి భారత టెన్నిస్‌కు పలు విజయాలను అందించాడు. ముఖ్యంగా సింగిల్స్‌లో సోమ్‌దవ్‌ సత్తా చాటాడు. సుమారు రెండు సంవత్సరాల కిందట ఎన్‌ఎస్‌ఎ ఎఫ్‌ 10 ప్యూచర్స్‌లో జరిగిన మ్యాచ్‌లో సెబాస్టియన్‌ పెన్సిలోతో 3-6,2-6 తేడాతో పరాజయం చెందాడు.ఆ తరువాత ఒక్క మ్యాచ్‌ కూడా ఆడలేదు.2008లో జరిగిన డేవిస్‌ కప్‌ సింగిల్స్‌లో భారత్‌ తరపున తొలిసారిగా పాల్గొన్నాడు.ఆ తరువాత పలు టోర్నీలో బాగా ఆడి భారత్‌కు విజయాలను తెచ్చి పెట్టాడు. ముఖ్యంగా ఇటీవల వరకు మంచి ఫామ్‌నే కొనసాగించాడు. 2009 చెన్నై ఓపెన్‌,2011 దక్షిణాఫ్రికా ఓపెన్‌ సిరీస్‌ల్లో సింగిల్స్‌విభాగంలో ఎటిపి టైటిల్‌కు దగ్గరకు వచ్చినా ఒకే ఒక భారతీయ టెన్నిస్‌ క్రీడాకారుడు సోమ్‌దేవ్‌.